
ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 28ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ. 368/2011
ΘΕΜΑ: Λήψη απόφασης για την ανάκληση ή μη της άδειας του καταστήματος της Χριστοπούλου Άννας
    
Στον Πύργο και στο Δημοτικό Κατάστημα σήμερα την 29 του μηνός Αυγούστου, του έτους 2011, ημέρα Δευτέρα και ώρα 19:00 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθμό πρωτ. 39587/25-8-2011 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

      
Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 27 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σκαρτσιάρης Παναγιώτης – Αντιπρόεδρος, 3. Τζουανόπουλος Δημήτριος – Γραμματέας, 4.Καράμπελας Αντώνιος,5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης 10. Θεοδωρέλος – Χαρίτος Γεώργιος, 11. Δημουλιάς Λεωνίδας, 12. Κωνσταντόπουλος Σπυρίδων, 13.  Τζίνη Διονυσία, 14. Μπίρμπας Κων/νος 15. Ανδρικόπουλος Ανδρέας, 16. Ανδρικόπουλος Φώτιος, 17. Αντωνέλος Δημήτριος, 18. Λιατσής Γαβριήλ – Επικεφαλής της Μείζονος Μειοψηφίας, 19. Ανδριόλας Γεώργιος, 20. Γιαννακούλιας Θεόδωρος 21. Σεϊντής Βασίλειος, 22. Λιατσής Δημήτριος, 23. Γεράνιος Κων/νος, 24. Αγγελακοπούλου Ανδριάνα, 25. Γιάνναρος Χρήστος – Επικεφαλής της παράταξης «Λαϊκή Συσπείρωση», 26. Καραμπέτσος Αθανάσιος, 27. Σεφερλής  Ιωάννης – Επικεφαλής  της παράταξης «Ανταρσία στο Δήμο Πύργου»

ΑΠΟΝΤΕΣ: 

1. Κοτσιλίμπας Γεώργιος, 2. Ζέκιος Λεωνίδας, 3. Φραγκαντώνης Παναγιώτης, 4. Αργυρόπουλος Ιωάννης του Παναγιώτη, 5. Δημόπουλος Φώτιος, 6. Κουρμπανάς Γεώργιος, οι οποίοι δεν προσήλθαν, αν και η πρόσκληση τους επιδόθηκε νομίμως.

    Επίσης για το συγκεκριμένο θέμα προσκλήθηκε στη συνεδρίαση με την  υπ’ αριθμ. 39587/25-8-2011 έγγραφη πρόσκληση του Προέδρου και ο Πρόεδρος της Τοπικής Κοινότητας Αγ. Ηλία κος Πήττας Θεόδωρος, ο οποίος δεν προσήλθε στη συνεδρίαση, αν και νόμιμα κλήθηκε.
    Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.

---------

    Ακολούθως ο Πρόεδρος έθεσε υπόψη του Δημοτικού Συμβουλίου το 23(1) θέμα της ημερήσιας διάταξης με τίτλο: «Ανάκληση ή μη της άδειας του καταστήματος της Χριστοπούλου Άννας» και ανέφερε: 
    Σύμφωνα με το άρθρο 80 του Ν. 3463/2006 αρμόδιο για την ανάκληση των αδειών που έχουν τροποποιήσει τους ουσιώδεις όρους λειτουργίας τους και έχουν προβεί σε πολεοδομικές παραβάσεις, είναι η Δημαρχιακή Επιτροπή. Λόγω της σοβαρότητας του θέματος η Δημαρχιακή Επιτροπή με την υπ’ αριθμ. 433/2009 απόφαση της παρέπεμψε το θέμα στο Δημοτικό Συμβούλιο.
    Το Γραφείο Διοικητικών κυρώσεων στο υπ’ αριθμ. 22270/10-7-2009 έγγραφο του αναφέρει ότι στο κατάστημα «Αναψυκτήριο – Ψητοπωλείο» ιδιοκτησίας της κας Χριστοπούλου Άννας που βρίσκεται στην Τ.Κ. Αγ. Ηλία, διαπιστώθηκε μετά από έλεγχο του Αστυνομικού Τμήματος Πύργου (1020/11544/26-α/2009) να έχουν αναπτυχθεί εκατόν δέκα (110) τραπεζοκαθίσματα αντί ογδόντα (80) που αναγράφονται στην άδεια λειτουργίας του καταστήματος, αποτελεί τροποποίηση των όρων λειτουργίας του και ζητείται από την  Ν.Α. Ηλείας – Δ/νση Υγείας και Πρόνοιας αν είναι προς βελτίωσή του ή όχι. 

    Σε απάντηση η Ν.Α. Ηλείας – Δ/νση Υγείας και Πρόνοιας με το 6256/31-7-2009 έγγραφό της, αναφέρει ότι «όπως ορίζεται σαφώς και στο 9003/25-11-1991 έγγραφο του Υπουργείου μας, κάθε παραβίαση της δυναμικότητας  από τους νομείς των καταστημάτων, είτε αυτή συνίσταται στην αύξηση του αριθμού των καθισμάτων, είτε στην αφαίρεση μέρους ή όλων των καθισμάτων, με προφανή σκοπό την εξυπηρέτηση περισσότερων πελατών, αποτελεί ουσιώδη τροποποίηση των υγειονομικών όρων λειτουργίας αυτών, η οποία έχει σαν συνέπεια την επιδείνωση των συνθηκών λειτουργίας τους και όχι τη βελτίωσή τους».

    Το Γραφείο Διοικητικών κυρώσεων με το 25356/11-8-2009 μας ζητά την ανάκληση της άδειας ίδρυσης και λειτουργίας του εν λόγω καταστήματος. 
    Ακολούθως ο Δήμος Πύργου με το υπ’ αριθμ. 27497/2-9-2009 έγγραφό του, απέστειλε την αίτηση της στη Δ/σνη Υγείας και Πρόνοιας, με την οποία ζητούσε τον επανέλεγχο του καταστήματός της. Η Δ/νση Υγείας και Πρόνοιας με το 7993/30-10-2010 έγγραφό της, μας γνωρίζει ότι κατόπιν αυτοψίας που πραγματοποιήθηκε στο κατάστημα της Χριστοπούλου Άννας διαπιστώθηκε να λειτουργεί με την δυναμικότητα που αναγράφεται στην 7854/5-7-1999 άδεια ίδρυσης και λειτουργίας.
    Εν συνεχεία το Αστυνομικό Τμήμα Πύργου (1020/11544/29-α/9-7-2010, βεβαίωσε εκ νέου παράβαση ανάπτυξης τραπεζοκαθισμάτων. Ακολούθως η υπηρεσία του Δήμου με το 22227/18-8-2010 έγγραφό της, μας γνωρίζει στη κα Χριστοπούλου Άννα έχει χορηγηθεί άδεια πρόσθετης πράξης προσδιορισμού τραπεζοκαθισμάτων (21710/13-8-2010).
    Κατόπιν αυτών ο Πρόεδρος κάλεσε το σώμα και τον Πρόεδρο της Τ.Κ. Αγ. Ηλία να αποφασίσουν για την ανάκληση ή μη της άδειας της Χριστοπούλου Άννας.

Το Δημοτικό Συμβούλιο Πύργου

Λαμβάνοντας υπόψη του:

· Τις διατάξεις του άρθρου 80 του Ν.3463/2006 
· τις διατάξεις του άρθρου 65 του Ν.3852/2010 μετά από διαλογική συζήτηση, 
Α π ο φ α σ ί ζ ε ι

    Ομόφωνα, την μη ανάκληση της 7854/5-7-1999 άδειας λειτουργίας καταστήματος «Ψητοπωλείου – Αναψυκτηρίου» της Χριστοπούλου Άννας, που βρίσκεται στην Τ. Κ. Αγ. Ηλία.
    Οι Δημοτικοί Σύμβουλοι κ.κ. Κ. Μπίρμπας, Γ. Λιατσής – Επικεφαλής μείζονος μειοψηφίας, Γ. Ανδριόλας, Θ. Γιαννακούλιας, Β. Σεϊντής, Δ. Λιατσής, Κ. Γεράνιος, Α. Αγγελακοπούλου, Π. Σκαρτσιάρης και Ι. Σεφερλής – Επικεφαλής της παράταξης «Ανταρσία στο Δήμο Πύργου», είχαν αποχωρήσει από τη συνεδρίαση, όταν τέθηκε το θέμα προς συζήτηση και έγκριση.
Η παρούσα απόφαση έλαβε αύξοντα αριθμό 368/2011.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:
Ο ΠΡΟΕΔΡΟΣ                            ΤΑ ΜΕΛΗ                   Ο ΓΡΑΜΜΑΤΕΑΣ
Ε. ΚΑΝΝΗΣ

   
 



 Δ. ΤΖΟΥΑΝΟΠΟΥΛΟΣ

Ακριβές Απόσπασμα

Εκ των πρακτικών του Δ.Σ.

Πύργος 29 – 11 - 2011
Ο ΔΗΜΑΡΧΟΣ

      Μ.Ε.Δ
